KOMISIJOS REGLAMENTAS (EB) Nr. 1086/2004
2004. m. birželio 9 d.
iš dalies pakeičiantis Tarybos direktyvą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantis Reglamentą (EB) Nr. 2465/96 (1), ypač į jo 11 straipsnio b dalį,
kadangi:
(1)
Reglamento (EB) Nr. 1210/2003 III priede išvardyti juridiniai asmenys, valstybės įstaigos, įmonės, agentūros ir buvusios Irako valdžios subjektai, kuriems taikomas lėšų ir ekonominių išteklių įšaldymas pagal tą reglamentą.
(2)
Reglamento (EB) Nr. 1210/2003 IV priede išvardyti su buvusio prezidento Sadamo Huseino režimu susiję fiziniai ir juridiniai asmenys, įstaigos ar organizacijos, kuriems taikomas lėšų ir ekonominių išteklių įšaldymas pagal tą reglamentą.
(3)
2004 m. birželio 2 d. Jungtinių Tautų Saugumo Tarybos sankcijų komitetas nusprendė pakeisti Sadamo Huseino ir kitų vyriausiųjų jo buvusio režimo pareigūnų, artimiausių jų šeimos narių ir organizacijų, kurias valdo ar kontroliuoja jie patys arba, veikiantys jų vardu ar jų nurodymu asmenys, kuriems turėtų būti taikomas lėšų ir ekonominių išteklių įšaldymas. Todėl IV priedas turėtų būti atitinkamai iš dalies pakeistas.
(4)
5 įrašai turi būti perkelti iš III priedo į IV priedą, o du iš jų turi būti iš dalies pakeisti.
(5)
Siekiant užtikrinti šiame reglamente numatytų priemonių veiksmingumą, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1210/2003 III priedas iš dalies keičiamas pagal šio reglamento I priedą.
2. Reglamento (EB) Nr. 1210/2003 IV priedas iš dalies keičiamas pagal šio reglamento II priedą.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004. m. birželio 9 d.